Seletuskiri
Kliimaministeeriumi valitsemisalas olevate riigiasutuste 2026. a riigieelarve täiendav liigendamine
· Riigieelarve seaduse § 31 lg 2 kohaselt liigendab minister ministeeriumi valitsemisalale aastase riigieelarvega eraldatud (riigieelarves märgitud) vahendid administratiivselt ja majandusliku sisu järgi kooskõlas eelarveklassifikaatoriga ja lähtudes Vabariigi Valitsuse liigendusest.

· Riigieelarve seaduse § 56 lg 21 kohaselt on ministril õigus muuta riigieelarvega kindlaks määratud piirmääraga vahendite liigendust riigieelarves sätestatud ulatuses ja tingimustel (juhul kui muudatus toimub ühes tulemusvaldkonnas olevate programmi tegevuste vahel ning muudatuste maht jääb seaduses määratud paindlikkuse reeglitesse).

· Lähtudes eeltoodust tehakse valitsemisala asutuste eelarve liigenduses järgmised korrigeerimised, millega ei muutu valitsemisala eelarve kogumaht ning muudatused toimuvad samas tulemusvaldkonnas:

Valitsemisala asutuste vaheline eelarve muutmine:
· Kliimaministeerium suunab rohereformi, keskkonnateadlikkuse ja -hariduse edendamise programmi tegevuses 500 000 eurot Eesti Loodusmuuseumile ekspositsioonide ettevalmistamiseks uues loodusmajas TARU.
Valitsemisalas asutuste sisene eelarve muutmine:
· Kliimaministeeriumi eelarves suunatakse metsanduse ja jahinduse arengu suunamise programmi tegevuses toetuste (konto 45) eelarverealt 505 eurot majandamiskuludeks (konto 55) metsanduse arengukava keelelise toimetamise ja korrektuuri tegemiseks. Vääriselupaikadeks kavandatud toetuste kohustuste mahtu sellega ei vähendata.

Energiavarustuse tagamise programmi tegevuse eelarvest suunatakse taastuvenergia osakaalu suurendamine lõpptarbimises programmi tegevusse 8 890 eurot välisprojekti 9L10-IR14-PAENERGY (energiavaldkonna poliitika koordineerimine) omafinantseeringu katmiseks.

· Keskkonnaameti eelarves suunatakse kiirgusohutuse korraldamise programmi tegevuses suunatakse vabanenud vahendid juhtimisteenusesse, mis tugiteenuste jaotuse tulemusena mõjutab erinevate programmi tegevuste eelarveid. Vabanenud vahendid summas 37 tuhat eurot tekkisid seoses Sillamäe radioaktiivsete jäätmete hoidla järelseire lepingu maksumusega, mis kujunes planeeritust väiksemaks. Lisaks tehakse kontopõhises eelarves muudatused: kontolt 60 "Kohtukulude hüvitamine" suunatakse 6 183 eurot kontole 55 "Juriidilised teenused". Samuti suunatakse seoses välislähetuste eelarvevajaduse suurenemisega tugiteenustest 2 000 eurot metsanduse ja jahinduse arengu suunamise programmi tegevusse.

· Keskkonnaagentuuri eelarves vee säästliku kasutamise ja kaitse tagamise programmi tegevuses planeeritud hüdromeetriajaamade korrashoid kaetakse projektivahenditest ning vabanenud vahendeid 41 tuhat eurot kasutatakse mereseire lepinguliste kohustuste puudujäägi katmiseks ning infosüsteemi PISTRIK kasutuselevõtmise ja tootjavastutuse lahenduse väljatöötamise lähetus- ning koolituskulude katmiseks. Metsanduse ja jahinduse arengu suunamise programmi tegevuses tehakse kontopõhine muudatus: tulenevalt projekti RTE-purgimine lõppemisest tõstetakse majandamiskulude eelarve jääk 10 173 eurot RTE-pakendi tööjõukulude eelarvesse tagamaks tootjavastutuse lahenduse realisatsioon.

Lisaks ministri liigendusega tehtavatele muudatustele kajastatakse Kliimaministeeriumi 2026. a valitsemisala eelarve liigenduses eelarvesse lisandunud vahendid Vabariigi Valitsuse sihtotstarbelisest reservist, 2026. a lisaeelarve seadusega vastuvõetud muudatused ning 2025. aasta eelarvest ülekantud jäägid (Kliimaministeeriumi 20.05.2026 käskkiri nr 1-2/26/203).
Vabariigi Valitsuse sihtotstarbelisest reservist eraldatud vahendid:
· Keskkonnaametile 280 000 eurot laia riigikaitse valmisoleku suurendamise investeeringuks (objektikoodil SR050459).
· Keskkonnaministeeriumi Infotehnoloogiakeskusele 440 000 eurot ja Transpordiametile 150 000 eurot avaandmete direktiivi ülevõtmiseks (objektikoodil SR050009).
· Kliimaministeeriumile 149 461 eurot rahvusvaheliste liikmemaksude suurenemise katteks (objektikoodil SR050029).
· Keskkonnaministeeriumi Infotehnoloogiakeskusele 216 900 eurot, Transpordiametile 239 100 eurot ja Riigilaevastikule 37 800 eurot, kokku 496 800 eurot IKT küberturvalisuse kuludeks ja investeeringuteks (SR050044).
· Kliimaministeeriumile 350 000 eurot küttimistoetuste maksmiseks, seirevõimekuse tugevdamiseks ja söötmiskohtade registri arendamiseks (SR050A50).
